**Дом здравља „Чачак“ Чачак**

**Број: 3346/1**

**20.10.2017. године**

**Чачак**

На основу члана 63 став 3, а у вези става 2 Закона о јавним набавкама (Сл. гласник РС, 124/2012, 14/2015 и 68/2015) и захтева за појашњењем у вези са припремањем понуде заинтересованог лица заведеног код наручиоца под бројем, 3370 од 18.10.2017. године за јавну набавку **Осигурање моторних возила за потребе Дома здравља „Чачак“ Чачак (на период од једне године), број јавне набавке 25/2017,** наручилац доставља појашњење конкурсне документације како следи:

**I**

Заинтересовано лице је у свом захтеву за појашњење у вези са припремањем понуда заведеног код наручиоца под бројем 3370 од 18.10.2017. године је поставило питање: Да ли посредник активно учествује у предметном поступку јавне набавке и ако учествује како то чини, Да ли су понуђачи у обавези да прихвате плаћање било какве обавезе друштву за посредовање или ће наручилац сносити све трошкове око посредовања, да ли је прихватање обавезе плаћања провизије друштву за посредовање услов прихватљивости понуде, као и да ли је посредник изабран кроз поступак јавне набавке?

**I - Одговор наручиоца**

Посредник у предметној јавној набавци обавља послове за наручиоца без накнаде, па у том смислу није ни било потребно спровести поступак јавне набавке ангажовања посредника. У предметној конкурсној документацији није предвиђена обавеза плаћања посреднику, па у складу са тим није ни услов прихватљивости понуде претходно плаћање било какве накнаде посреднику. Учешће посредника се сводилa на помоћ наручиоцу око израде табеларног дела понуде.

Наручилац посебно истиче, да уколико заинтересовано лице или ма која друга заинтересована лица имају уговорне односе са посредником изван предметног поступка јавне набавке такви уговорни односи су за наручиоца „res inter alios acta“, тј. уговори закључени између два субјекта који не могу штетити или користити трећем лицу, а у конкретном случају наручиоцу.

**За комисију за јавне набавке**

**Бранко Јевтовић, дипл. правник**

**Службеник за јавне набавке по**

**Сертификату, број 00585 од 30.11.2015. године**

**ангажован од стране наручиоца**